Rīgā

06.11.2019. Nr. 11–06.04/5310

Uz 30.10.2019. Nr. b/n

Reģ. 30.10.2019. Nr. 8634

**SIA “Campaign”**

Reģ. Nr. 50003773841

Lāčplēša ielā 21-8

Rīgā, LV 1011

*Par Užavas bākas fasādes atjaunošanu*

*Ventspils novadā, Užavas pagastā, Užavas bāka*

***1. Iesniedzējs:***

SIA “Campaign”

***2. Paredzētā darbības vieta:***

Ēka (būves kadastra apzīmējums – 9878 005 0027 001) Ventspils novadā, Užavas pagastā, Užavas bāka

***3. Iesniedzēja prasījums (iesniegums):***

Izsniegt Nacionālās kultūras mantojuma pārvaldes (turpmāk – Pārvalde) atļauju Užavas bākas fasādes atjaunošanai.

***4. Faktu konstatējums:***

**4.1.** Ēka (būves kadastra apzīmējums – 9878 005 0027 001) ir valsts nozīmes industriālais piemineklis „Užavas bākas tornis un mašīnmāja” (valsts aizsardzības Nr. 8567).

**4.2.1.** Pārvaldes Būvniecības ieceru izvērtēšanas komisijas sēdē 2019. gada 19. septembrī atbalstīta SIA “Campaign” izstrādātā apliecinājuma karte Užavas bākas fasādes atjaunošanai, 17.09.2019 un pielikumu (Rīga, 2019).

**4.2.2.** Pārvaldes Būvniecības ieceru izvērtēšanas komisijas sēdē 2019. gada 04. novembrī atbalstītas SIA “Campaign” izstrādātās izmaiņas kāpņu atjaunošanas risinājumiem, 30.01.2019.

Pārvaldes atļaujas saņemšanai iesniedzama papildus informācija par darbu izpildītājiem.

***5. Lēmuma pamatojums:***

**5.1.** Uz objektu attiecas likuma “Par kultūras pieminekļu aizsardzību”, kā arī no tā izrietošo Ministru kabineta 2003. gada 26. augusta noteikumu Nr. 474 “Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu” (turpmāk – Noteikumi Nr. 474) prasības.

**5.2.** Noteikumu Nr. 474 56. punkts nosaka, ka kultūras pieminekļa restaurācijas, rekonstrukcijas, remonta un konservācijas darbus drīkst veikt tikai kompetenta speciālista vadībā. Fizisko un juridisko personu kompetenci apliecina attiecīga licence vai sertifikāts restaurācijas darbu veikšanai.

***6. Lēmums:***

Atbalstīt Užavas bākas fasādes atjaunošanu ar nosacījumiem:

6.1. Izvērtēt betona apmales izbūves nepieciešamību, jo tā kavētu mūrī esošā mitruma iztvaikošanu;

6.2. Nepieciešams Nacionālās kultūras mantojuma pārvaldes Kurzemes reģionālās nodaļas galvenā valsts inspektora atzinums par veikto darbu atbilstību Pārvaldes atļaujai (Kuldīga, Baznīcas iela 9-10, tālr. 63321955, e-pasts [kurzeme@mantojums.lv](mailto:%20kurzeme@mantojums.lv)).

Pārvaldes atļaujas saņemšanai iesniegt Noteikumu Nr. 474 53. punktā minēto informāciju:

53.3. **darbu izpildītājs** (uzņēmējs) (fiziskai personai – vārds, uzvārds, amats, tālruņa numurs, e-pasta adrese (ja tāda ir), juridiskai personai – nosaukums, reģistrācijas numurs, e-pasta adrese (ja tāda ir));

53.4. **uzņēmēja norīkots darbu vadītājs** (vārds, uzvārds, amats, sertifikāta vai restaurācijas apliecības numurs, tālruņa numurs, e-pasta adrese (ja tāda ir));

53.5. **īpašnieka norīkota par darbu uzraudzību atbildīgā persona** (vārds, uzvārds, adrese, tālruņa numurs, e-pasta adrese (ja tāda ir)).

Pārvaldes vadītāja vietnieces Katrīna Kukaine